VEGA præsenterer

**Det nye års danske talenter i VEGA***Torsdag den 17. januar bliver Ideal Bar indtaget af to danske bands, som kommer til at præge 2013. Singer/songwriter-kollektivet Petrus Kapell med skrøbelige toner og supporten folkrock-bandet The Great Dictators.*

**Petrus Kapell**   
Petrus Kapell er centreret omkring sanger og sangskriveren Per Løkkegaard. Hans force er de stille og skrøbelig sange, som sniger sig ind på lytteren og rumsterer videre efter albummet er sat på pause.  
  
[Petrus Kapell](http://www.petruskapell.dk/) veksler i størrelse alt efter om Per Løkkegaard spiller solokoncerter eller orkesterkoncerter med et kollektiv af venner fordelt på blandt andet xylofoner, klarinetter, mundharpe og klaver. Men musikken er stadig centreret omkring Løkkegaards vokal og guitarspil.

Bandet debuterede i 2010 med instrumentalalbummet *A Call For Silence* og fulgte op i efteråret 2012 med albummet *Farup pt. I & II,* der er optaget i Løkkegaards barndomshjem i den lille jyske landsby Farup. Lyt blandt andet til “[Writing Letters](http://www.youtube.com/watch?v=NxnLNn--Ed4)” og ”[I Will Carry Your Weight](http://www.youtube.com/watch?v=ik3cFbza_BE)”.

**The Great Dictators**  
[The Great Dictators](http://www.facebook.com/thegreatdictators) er et københavnsk folk/rock-band, dannet i juni 2011 af frontmand Dragut Lugalzagosi. Bandets lyd er centreret omkring store følelser med den gode melodi i fokus. En blanding af sympatisk americana-varme og nordisk melankoli med en dyb og intens vokal i front, der frembrummer skarpe og uhøjtidelige tekster om kærlighed og livet lidt ala Tindersticks og The National. Hør blandt andet singlen ”[One Of Us](http://www.youtube.com/watch?v=AdRNKBQcPOI)”.

Bandet har haft et travlt 2012, hvor de på egen hånd har produceret og udgivet en ep-trilogi, der viser forskellige sider af bandets lyd, og som har fået flotte ord med på vejen af anmeldere og bloggere. Og til efteråret (2013) er de klar med deres første fuldlængde-album.

**Fakta om koncerten**:  
Petrus Kapell   
Torsdag 17. januar kl. 21  
Ideal Bar, Enghavevej 40, 1674 Kbh. V  
Pris: 60 kr. + gebyr – Forsalg starter via [www.vega.dk](http://www.vega.dk), Billetnet og på posthuse.

*For yderligere oplysninger kontakt venligst*

Bettina Balle - Kommunikationsmedarbejder, VEGA, [bb@vega.dk](mailto:bb@vega.dk) - 3326 0959